І гэтым разам, завітаўшы ў рэдакцыю “Культуры”, Ігар ЛУЧАНОК спяшаўся: на рэпетыцыю канцэрта “Уладзімір Мулявін. Незабыўнае”, прызначанага ў Беларускай дзяржаўнай філармоніі на 6 лістапада. Сярод твораў “Песняроў” прагучала нямала работ маэстра Лучанка, папулярнымі якія ў розныя гады зрабіў славуты ансамбль. І, мабыць, гаворка з Ігарам Міхайлавічам павінна была стаць мерным меладычным эцюдам “пра музыку, пра час і пра сябе”, калі б у ёй не ўзнікла адна тэма.